Document ID: 32012R0409

RÅDETS FORORDNING (EU) Nr. 409/2012
af 14. maj 2012
om suspension af anvendelsen af visse restriktive foranstaltninger i forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 215,
under henvisning til Rådets afgørelse 2012/255/FUSP af 26. april 2012 om ændring af afgørelse 2010/232/FUSP om forlængelse af de restriktive foranstaltninger over for Burma/Myanmar (1),
under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
ud fra følgende betragtninger:
(1)
Ved Rådets forordning (EF) nr. 194/2008 (2) blev der indført visse restriktive foranstaltninger, herunder restriktioner på visse former for import fra og eksport til Burma/Myanmar, en indefrysning af visse personers og enheders pengemidler og økonomiske ressourcer samt restriktioner på finansieringen af visse virksomheder.
(2)
Som følge af den seneste udvikling i Burma/Myanmar ændrede ved afgørelse 2012/225/FUSP afgørelse 2010/232/FUSP (3) for at suspendere alle restriktive foranstaltninger med undtagelse af våbenembargoen og forbuddet mod udstyr, som kan anvendes til intern undertrykkelse, indtil den 30. april 2013.
(3)
Forordning (EF) nr. 194/2008 bør derfor også ændres, således at de fleste restriktive foranstaltninger suspenderes.
(4)
Suspensionen af indefrysningen af pengemidler og økonomiske ressourcer bør betragtes som en tilladelse, uden de kompetente myndigheders forhåndsgodkendelse, til at frigive pengemidler og økonomiske ressourcer, der har været indefrosset i henhold til forordning (EF) nr. 194/2008 -
VEDTAGET DENNE FORORDNING:
Artikel 1
Foranstaltningerne omhandlet i artikel 2, 3, 5 og 6, artikel 7, stk. 3, artikel 8, artikel 9, stk. 2, artikel 11, 12 og 13 og artikel 15, stk. 2-8, i forordning (EF) nr. 194/2008 suspenderes indtil den 30. april 2013.
Artikel 7, stk. 5, i forordning (EF) nr. 194/2008 suspenderes indtil den 30. april 2013, for så vidt som der henvises til artikel 7, stk. 3.
Artikel 2
De personer, der er nævnt i bilaget, udgår af listen over personer i del J i bilag VI til forordning (EF) nr. 194/2008.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. maj 2012.

Labels: 18
3
5